દરેક વ્યક્તિ તેના કામ અને પરિવારમાં વ્યસ્ત હોય જ છે, પણ તેમાંથી જો થોડો સમય પણ પરિવાર માટે કે પત્ની માટે કે પછી પત્નીએ પણ પતિ માટે કાઢવો હોય તો તે કોઇ મુશ્કેલ કામ નથી. પતિ પત્ની પહેલાની જેમ સાથે સમય વિતાવી ન શકે તેવું બની શકે પણ બંને એકબીજા સાથે સમય વિતાવવાના અનેક માર્ગ તો શોધી જ શકે છે. પતિના પોતાના મનમાં પત્ની માટે રહેલી વાતો કે પ્રેમને તેને વ્યક્ત કરવા ઇચ્છતો હોય અને પત્ની માટે પણ આવું જ હોય પણ ક્યારેક સમયનો અભાવ બંનેને એકબીજાથી દૂર કરી દે છે. સંબંધમાં સંકડામણ આવી જાય છે. સાથે જ તેનાથી તાણ ઊભી થાય છે. તેથી સંબંધમાં અને મનમાં ઊભા થનારા આ તણાવથી બચવા માટે દરેક પ્રકારનો સંભવિત પ્રયાસ કરવો જોઇએ. તણાવને દૂર કરવા માટે તેને દૂર કરવાના ઉપાય શોધવા જોઇએ. તેનું કારણ શોધીને તેનું નિવારણ તરત જ કરવું જોઇએ.